Apstiprināts

AS ”Daugavpils satiksme”

Iepirkuma komisijas sēdē

02.11.2020.

**Iepirkuma identifikācijas Nr**.: **ASDS/2020/81**

**Nosaukums: “Sejas masku iegāde”**

**Atbildes uz ieinteresēto piegādātāju jautājumiem**

**Nr.1**

*Jautājums Nr.1*

“1.4. Baktēriju filtrēšanas efektivitāte vismaz 95%”

* Vai mēs pareizi saprotam Specifikācijas 1.4. punktu- AS “Daugavpils satiksme” vēlas iegādāties medicīniskas antibakteriālās sejas maskas Klase 1 un Tips I, jo filtrēšanas efektivitāte ar 95% atbilsts tieši šai klasei un tipam (Regula ES 2016/425/EC, NE 14683 standarts)?

*Atbilde uz jautājumu*

Iepirkuma komisija sniedz šādu atbildi, ka AS “Daugavpils satiksme” vēlas iegādāties sejas maskas, kuras atbilst iepirkuma “Sejas masku iegāde”, identifikācijas Nr.: ASDS/2020/81 dokumentācijas prasībām, proti, pretendenta piedāvājamajai precei jāatbilst iepirkuma dokumentācijas 1.1.-1.5.punkta prasībām.

*Jautājums Nr.2.*

“1.5. CE marķējums”

* Vai mēs saprotam Specifikācijas 1.5. punktu – ka pretendentam jāiesniedz dokuments par tiesībām izmantos CE marķējumu (atbilstoši Direktīvai 2016/425/EC?)

Proti, pretendentam jāsniedz:

2.1. ES akreditētas laboratorijas testēšanas pārskatu (Test Report)?

2.2. Produkta atbilstības deklarāciju, kura reģistrēta LR vai cita ES dalībvalsts Zāļu valsts aģentūrā?

Vai pareizi mēs saprotam, ka Iepirkuma procedūra ir atklāta, proti, visi iesniegtie pretendentu dokumenti, kas apliecina tirdzniecības tiesiskumu ES un uzskatīti 2.1. un 2.2. punktos, būs pieejami viesiem iepirkuma pretendentiem?

*Atbilde uz jautājumu*

Iepirkuma komisija sniedz šādu atbildi, ka AS "Daugavpils satiksme" vēlas iegādāties sejas maskas, kas ir atbilstoši marķētas ar CE marķējumu, nepieprasot iesniegt papildus dokumentus šīs prasības izpildes apliecinājumam, bet piegādāt iepirkuma dokumentācijas prasībām, tajā skaitā 1.5.punkta prasībām atbilstošu preci – pretendenta pienākums un atbildība. Turklāt, parakstot un iesniedzot finanšu piedāvājumu, pretendenta apliecina, tas ir uzņemas atbildību, ka piedāvājamā prece atbilst iepirkuma dokumentācijas prasībām. Bez tam, iesniedzot finanšu piedāvājumu, pretendents apliecina, ka ir iepazinies un piekrīt iepirkuma dokumentācijai pievienotā līguma projekta nosacījumiem. Savukārt, līguma projekta 4.1.1.punkts paredz, ka piegādātājs apņemas ievērot visus Latvijas Republikā un Eiropas Savienībā spēkā esošu normatīvus; līguma 5.2.punktā noteikts, ka ja preces pieņemšanas laikā tiek konstatēta kvalitātes neatbilstība, proti, neatbilstība iepirkuma dokumentācijas prasībām, piegādātājam ar saviem spēkiem un par saviem finanšu līdzekļiem prece būs jāapmaina pret kvalitatīvo, tātad iepirkuma dokumentācijas prasībām atbilstošo; un līguma projekta 6.1.punkts uzliek materiālās atbildības pienākumu par līguma prasību neievērošanu.

Iepirkums “Sejas masku iegāde” id.nr. ASDS/2020/81 tiek veikts pamatojoties uz AS “Daugavpils satiksme” iepirkumu veikšanas kārtību, saskaņā ar kuru piedāvājumu atvēršana it atklāta, proti, Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām iepirkuma dokumentos norādītajā vietā un laikā, visi pretendenti, kuri iesniedza piedāvājumu var piedalīties piedāvājumu atvēršana, un, pēc piedāvājumu atvēršanas sanāksmes dalībnieka pieprasījuma iepirkuma komisija uzrāda Finanšu piedāvājumu, kurā atbilstoši pieprasītajai Finanšu piedāvājuma formai norādīta piedāvātā cena. Pēc piedāvājumu atvēršanas iepirkuma komisija slēgtās sēdēs veic piedāvājumu vērtēšanu.

Informācijas atklātības likuma 5.panta otrās daļas 2.punkts paredz ierobežotās pieejamības informācijas statusa piešķiršanu informācijai, kas paredzēta iestādes iekšējai lietošanai.

Sabiedrisko pakalpojumu sniedzēju iepirkumu likuma 45.panta trešā daļa nosaka, ka piedāvājumiem un pieteikumiem nav vispārpieejamās informācijas statusa.

AS “Daugavpils satiksme” ar rīkojumu ir apstiprināts ierobežotās pieejamības informācijas saraksts, un tāda statusa informācijas saņemšana ir iespējama tikai pret apliecinājumu ar norādi par šīs informācijas izmantošanas nolūku.

Pamatojoties uz visu augstāk izklāstīto, iepirkuma komisija norāda, ka pretendents, ievērojot noteikto procedūru, proti, parakstot attiecīgu apliecinājumu, pēc iepirkuma rezultātu paziņošanas tiesīgs saņemt ierobežotas pieejamības informāciju.

Iepirkuma komisija